|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË**  **SKUPŠTINA OPSTINE - SUVA REKA**  **MUNICIPALITY OF SUHAREKA** |  |

**PROCESVERBAL 4/2019**

**I mbajtur me rastin e mbledhjes së 4 (katërt) të rregullt për vitin 2019 të Kuvendit të Komunës së Suharekës**

**Vendi: Suharekë**

**Zyra: Salla e Kuvendit të Komunës**

**Data: 25.04.2019**

**Ora : 13.00**

**Prezentë në takim:**

**z. Nexhat Ramadani**

**z.Bashkim Ndrecaj**

**z. Ardian Shala**

**z. Alban Berisha**

**z. Shefket Kolgeci**

**z. Xhemajl Kabashaj**

**znj. Elmaze Bytyqi**

**znj. Bulëza Kuçi**

**znj. Shqipe Ramaj**

**z.Lirim Qatani**

**z. Reshat Selimaj**

**z. Shefket Kuçi**

**z. Bexhet Kuçi**

**z. Aziz Bytyqi**

**z Gazmend Gashi**

**znj. Besa Kuçi**

**znj. Mirlinda Muqa**

**znj. Vlora Neziri**

**z. Rilind Krasniqi**

**z. Jeton Rakaqi**

**z. Arbërim Basha**

**z. Dardan Berisha**

**znj. Marigona Gashi**

**znj.Florie Bytyçi**

**z. Sami Hajdari -**

**znj.Albana Bytyqi**

**z. Osman Selimaj**

**z.Leonard Shala**

**z. Dugagjin Palushi**

**znj.Laureta Tafaj**

**z.Gëzim Kryeziu**

**Të pranishëm të tjerë**

**Kryetari Komunës**

**Media dhe qytetarë**

**OSCE, LMT, KDI**

**Habibe Bytyqi**

**Xheladin Sadikaj**

Mbledhjen e hapi dhe e kryesoi Kryesuesi i Kuvendit z. Bexhet Kuçi i cili propozoi këtë:

**Rend dite**

**1 .Miratimi i procesverbalit nga mbledhja e kaluar;**

**2. Shqyrtimi i projekt-vendimit për dhënien në shfrytëzim afatgjatë të pronës publike;**

**3. Shqyrtimi i projekt-vendimit për ndryshim-plotësimin e vendimit 01-Nr-016-7814, të datës 31.01.2019;**

**4. Shqyrtimi i projekt-vendimit për miratimin e planit të veprimit kundër korrupsionit për periudhën 2019-2022 për Komunën e Suharekës.**

**5. Pyetje dhe përgjigje.**

**Kryesuesi** – I përshëndet të pranishmit dhe i njoftoi me këtë rend dite.

**Aprovohet rendi i ditës**

**Pika e parë - Miratimi i procesverbalit nga takimi i kaluar.**

**Miratohet Unanimisht**

**Pika e dytë: Shqyrtimi i projekt-vendimit për dhënien në shfrytëzim afatgjatë të pronës publike;**

**Kryesuesi**-Prezanton pikën e dytë dhe hap debatin.

**Leonard Shala-**Në KPF e kemi diskutua një çështje e cila mendoj meqenëse organizata Jetimët e Ballkanit është fituese e këtij projekti ,dhe një ndër kriteret është garancioni bankar prej 10% të vlerë së përgjithshme me i deponua si garancion bankar , duke ditur gjithë kontributin e asaj organizate në gjithë territorin jo vetëm në Komunën tonë duke ndërtuar Shtëpi banimi shumë familjeve skamnore ne kemi ra dakord që t’a heqim garancionin bankar më tepër si një shenjë morale ndaj kësaj organizate , jemi konsulta me zyrtarin ligjor dhe na ka tregu që kemi të drejt , unë personalisht mendoj që pro heqjes së këtij kriteri.

**Aziz Bytyqi -**Edhe ne si AAK mbështesim dhënien në shfrytëzim të kësaj prone dhe gjithashtu jemi në dakord duke pasur parasysh që bëhet fjal për një shoqatë serioze që ka përformancë pozitive dhe në të kaluarën që ta hjekim pjesën e 10% që kërkohet si garancionit bankar .

**Nexhat Ramadani -**Edhe ne si LDK mbështesim vendimin për dhënien në shfrytëzim dhe heqjen e garancionit bankar duke pasur parasysh faktin që kemi të bëjmë me një organizatë që e ka dëshmua veten jo vetëm në Komunën tonë por dhe më gjer dhe vetëm urojmë që kjo nismë të finalizohet duke ditur se edhe më par ka pas nisma të tilla po që nuk janë finalizua .

**Sami Hajdaraj -**Edhe ne e mbështesim iniciativën dhe kam të njëjtin shqetësim si parafolësi , urojmë që te mos dështoj kësaj radhe gjithashtu edhe heqjen e garancionit bankar e mbështesim pasi që e dimë të gjithë kontributin e asaj organizate në Komunën tonë.

**Florije Bytyqi -**Edhe ne si PDK jemi pro këtij projekt-vendimi dhënien në shfrytëzim të pronës Komunale , i dëshirojmë sukses asaj organizate për ndërtimin e këtij objekti , jemi edhe për heqjen e 10% të garancionit bankar.

**Gëzim Kryeziu-**Unë jam kundër , mos me u hekë garancioni bankar.

**Dugagjin Palushi-** Kërkon sqarim se mos jemi duke shkelur ndonjë rrugë ligjore pasi që ka qenë vetëm ai që ka aplikuar ?

**Florije Bytyqi**- Kërkon sqarime ligjor nga zyrtari ligjor.

**Avni Bytyqi**- Jep sqarime ligjore dhe tregon që nuk bien me asnjë dispozitë ligjore , keni të drejt plotësisht për heqjen e garancionit bankar.

**Kryesuesi** –Hedh në votim projekt-vendimin pa garancion bankar,

**Unanimisht Miratohet**

**Pika e tretë- Shqyrtimi i projekt-vendimit për ndryshim-plotësimin e vendimit 01-Nr-016-7814, të datës 31.01.2019;**

**Kryesuesi-**Prezanton Pikën e tretë dhe hap Debatin .

**Gëzim Kryeziu-**A është fjala për me u kompenzu anëtaret komisionit të bursave ?Unë mendoj që ka shumë përsona që punojn nëpër komisione pse mos me bo një vendim për të gjitha komisionet në këtë rast e kemi komisionin për bursa , athër po duhka me e votu secilin komision veq e veq , mos po e bjëm një lloj padrejtësie sepse te komisioni për emërtimin e rrugve e dim të gjith sa shumë është punua dhe nuk është kompenzua askush për këtë komision , une jamë për me i pagu komisionet por me marrë vendim për të gjitha komisionet që funksionojnë.

**Avni Bytyqi-Jep** sqarime ligjore.

**Aziz Bytyqi**-Në parim normalisht që jam pro që gjdokush që punon të paguhet për punën që e bën por në sens nuk po më pëlqen që defektin e parë në këtë rregullore e keni gjet te mospagesa e komisionit , do të dëshiroja që bashk më këtë kërkes të shifja edhe ndonjë listë të ndonjë pretendimi nga ju që dëshironi me ndryshu ndodnjë dispozitë apo nen i cili nuk iu është dukë adekuat dhe i zbatueshëm për ndarjen e bursave , unë kam prit që te vini me rekomandime në lidhje me ndarjen e bursave , ju qenkëni bo bashkë për me bë këtë ndryshim dhe unë në parim nuk jam kundër por spo më pëlqen

**Gezim Kryeziu-**Ti përonalisht a ke rekomandime?

**Aziz Bytyqi-**Përsonalisht une kamë , bashkë me komisionin që jemi për ankesa nga të paknaqurit e mundshëm ne do të bejm list të rekomandimeve për ndryshimet eventuale por jo për keto qështje teknike që mendoj se janë të tilla.

**Kryesuesi-**Hedh në votim këtë pikë.

**Unanmisht Miratohet**

**Pika e katërt- Shqyrtimi i projekt-vendimit për miratimin e planit të veprimit kundër korrupsionit për periudhën 2019-2022 për Komunën e Suharekës.**

**Kryesuesi-**Prezanton pikën e katërt dhe hap debatin për këtë pikë.

**Avni Bytyqi-**Elaboron këtë pikë më gjerësisht .

**Nexhat Ramadani**-Unë e kam kuptu këtë projekt-vendim si nevoj dhe si obligim që gjdo Komunë duhët t’a ketë planin e veprimit kundër korrupsionit por ajo për të cilin deshta me diskutu është se ky dokument që kem i përngjan vetëm si lloj strategjie në të cilen përshkruhen vetëm objektivat ndërkohë që plani parasheh dicka tjetër, une di që plani është një dokument i cili ka objektivat dhe afatet kohore kur realizohet dhe pse ky ka afatin 2019-2022 por mbrenda dokumenteti duhet me qenë me hapa konkret me afate më të përcaktuara kohore kur kryhet secili aktivitet ,po më duket vetëm përshkrim i disa obligimeve që kem dhe që janë në dokumentacione në niveklin qëndror dhe jo plan i veprimit , unë e mbështes por sic thash më ngjason me strategji e jo plan veprimi.

**Avni Bytyqi-**Jep përgjigje më gjerësisht .

**Dugagjin Palushi-**Ky plan është i shkruar sikurse të gjitha ligjet e planet e veprimit tjera në republiken e Kosovës janë të shkruara mirë por me rëndësi është ne sa i përmbahemi këtyre , e lexova dhe këtu po i cek edhet të gjjitha drejtorit se si duhët vepruar , përshembull te DSHP se si operatoret ekonomik të cilët marrinpjes në tendera nuk është mirë të ken kontakte me zyrtarKomunal , dhe ndodhë tamam e kundërta se çka shkruan këtu , OE që marrin punë tender ajan pikërisht OE që e kanë financuar fushatën e partisë që udhëheq në Komunë dhe është jo ajo se çka shkruan këtu , pastaj te arsimi thotë që duhet të jen sa më transparent konkurset dhe shans po iu jepet vetëm atyre që janë të afërt me pushtetin duke filluar prej drejtorëve , shkollave , arsimtareve , pak kanë mundësi tjerët me u punësua që nuk janë ose anëtar të subjektit që udhëheq Komunën ose të afërt që në mënyra të ndryshme e kanë ndihmuar fushatën elektorale , dhe gjithashtu kohëve të fundit është bërë një problem i madh në të gjithë vendin rinia po e lëshon vendin dhe është proekupuese për secilin prej nesh mirëpo unë e shohë që studentet nuk kanë mundësi që kryejnë studimet dhe të punësohen në sektorin publik pa qenë të afërt me pushtetin dhe normal që detyrohen me shkuar jashtë , ky si dokument mundet me u kalua pasi që Komuna duhet me pas një plan veprimit në këtë aspekt mirëpo me rëndësi është se sa i përmbahem ne këtij.

**Leonard Shala-**Edhe unë pajtohem plotësisht me ato se çka than parafolësit , Nexhati e ceki që nuk mundet me u quajt njëfarë plani mirëpo kur po flasim për planin të cilin e kanë prezantuar këtu më konkretisht është dashtë në vija të hollësishme me na tregu se çka duanë me bë për gjatë kësaj periudhe , defektet i dimë të gjithë , korrupsioni në Komunë ja fillon nga ligji Prokurimit që kemi problem kryesor i cili i favorizon ata të afërt me pushtetin, tjetra mekanizmat e caktuar brenda për brenda drejtorisë se inspektoratit që problemin kryesore i kemi ndërtimet pa leje , tejkalimin e lejeve ndërtimore që i kemi më qindra në qytetin e Therandës dhe te DSHP për mbikëqyrjen e projekteve që ligji e thotë një kompanie private mandej ato kompani private me zyrtar të caktuar të cilat po pasojnë deri te prishja e investimeve brenda muajve , kjo është një pjesë e korrupsionit aktiv, ndërsa pjesa tjetër që ceki Dugagjini që ka të bëj me punësimet partiake e pjesët tjera janë një lloj korrupsioni pasiv që do të duhej me pas masa konkrete të detajuara se çka do të bëjmë gjatë kësaj periudhe.

**Kryesuesi-**Hedh në votim pikën e katërt.

**Unanimisht Miratohet**

**Pyetje dhe Përgjigjje:**

**Sami Hajdaraj-**Kamë disa shqetësime të qytetarëve të Komunës sonë ,në fshatin Javor dhe Luzhnic në takim me disa qytetarë atje ngritën disa shqetësime që janë :Rregullimi i Vrellës në atë fshat ka filluar para disa viteve dhe nuk është përfundua ende , përveç që s’është përfundua e rrezikon dhe jetën e banoreve atje , Problem tjetër që kan cek është se ky fshat ende nuk kish Kanalizim , duhet të dimë që edhe aj fshat është i Komunës sonë pamvarishtë pse është me larg .

-Problem tjetër në fshatin Luzhnic–Kanalizimi është bërë shumë afër shtëpive dhe kundërmon komplet lagjen .

-Për Drejtorin e Arsimit-Kërkesë per me u nda një buxhet shtesë për tualetet për shkollën e fshatit Bukosh sepse janë tëpër të nevojshme.

-E përgëzoj Komunën për rregullimin e rrugës Gjinoc –Dubrave , rruga po përfundohet por nuk është duke u përfundua problemi që sjell ajo rrugë sepse nëse nuk behët një zgjidhje siç është bërë te kroi i dybicakut unë besoj që ato shtëpi që janë në atë pjesë do të vershohën për çdo vit.

**Kryesuesi-**Sa i përket fshatit Javor dhe Luzhnic ka ardhur një delegacion që ka bisedua me Drejtorin e DSHP.

Shqetësimin e ujërave atmosferike do t’ia përcjelli Kryetarit që të mendoj për një zgjidhje të këtij problemi.

**Rilind Krasniqi-**Sinqerisht po me duket shumë joserioze mungesa e Kryetarit dhe Nënkryetares, një injorancë totale nga pozita.

-Për Drejtorin e Arsimit ,ditë më parë ka qenë dita e Librit , e kam pa që keni bë një organizim në Biblotekë , mirëpo mendoj që është dashtë më bo një organizmi më të madh sepse besoj që Suhareka e meriton sepse ka shumë intelektual të llojit të vet dhe të gjitha kategorive.

Faleminderit nga Kryetari një gjë të tillë se kisha prit sepse e dimë që nuk është i librave mirëpo duke ju njohur juve e dim që keni mund te jepeni një kontribut më të madh për këtë dite.

Ndoshta është mirë që Komuna me bo një ditë tradicionale te saj “Ditën e çizmeve “pasi që Kryetari është shumë merak në to , të bëhet si festë tradicionale.

Po ashtu dhe Drejtori i Shërbimeve Publike është mungesë këtu , Rruga mbi vrellë të Reshtanit është në gjendje shumë të mjerueshme për shkak të mjeteve të rënda që qarkullojnë në atë rrugë që lidhet me grap, kamë bisedua me drejtorin mirëpo deri tash ende s’është marrë asnjë aktivitet.

**Dugagjin Palushi**-Është për keqardhje të paktën drejtorët e drejtorive me qenë pjesëmarrës ne Asamble ,

Me një kërkese –ankesë me datë 25 janar 2018 KK,dhe Drejtorisë përkatëse me 23 janar 2019, ju kanë drejtuar banoret e objektit që gjendet në rrugën brigada 123 në dalje të Therandës përball Flamuri Petrol , janë 20 familje që jetojnë aty dhe nuk kanë uj furnizohen prej një bunari dhe kanë probleme me rrymë ,ende nuk kanë marrë asnjë përgjigje.

-Drejtorit të Financave , një raport që ka dal për muajin Mars i shpenzimeve të KK , është mirë më na sqarua disa shpenzime që janë goxha të larta :

Shërbimet publike nga 279mije e 628euro që kanë shpenzua në 134, 313euro kanë shkuar për vendime gjygjësore –Kërkoj sqarim.

-Administrata , vetëm ne muajin Mars janë shpenzua 9080 euro për udhëtime zyrtare brenda vendit , pastaj janë ble 18103euro drunj bashkë më arsimin e mesëm fillor total 2898euro në muajin Mars –Kërkon Sqarime.

-Zyra e Prokurimit , bartja e nxënsave janë dhënë disa kontrata në fund të vitit 2018 , ne disa lagje te fshatit Nishor , Breshanc në total 35430euro ne ditë i bie nga 190 euro , krahasuar me fshatin Grejqevc , Budakov , Vërshec që gjeografikisht janë shumë më larg se kto fshatra paraprak , OE e ka marrë tenderin për bartjen e nxënsave me një çmim shumë më solid.

-Te Drejtoria e Bujqësis , është hap një aplikim për stalla ku thuhet se ka të drejt vetëm ata që kan 8e më shumë krerë Lopë , është mirë me iu ndihmua edhe atyre mirëpo un e shoh të arsyeshme që në vendet më rurale të investohet edhe për ata që nuk kanë hiq ose kanë dhe më pak se 8 , te iu jepet përparësi dhe atyre kategorive.

Në Budakov asnjë metër Kanalizim e ujësjellës nuk ka .

E-Kioska është shpall tenderi dhe është anulua , pse ?

Debatet Publike i përshëndes , janë mbajt në secilin fshat , mirëpo debatet dhe konsultat është mirë me i bo edhe këtu sa i përket buxhetit sepse ato takime që janë mbajt janë mbajt më shumë me militantë të partisë qeverisëse, p.sh në Budakov ka ndryshua orari , është mirë me bisedua me komitetin jo vetëm me militantë.

Punëtoret në Komunë tonë të gjitha sektorët kushtet i kanë marramendëse , punojnë me rrogë 190 bruto , kërkoj të bëjmë një inspektor të punës për kontrollim sepse punëtoret janë duke u shfrytëzua sikur skllav.

Kërkoj në rishikim të Buxhetit me u debatua këtu në Asamble.

**Xhevxhet Gashi-**Arsyeja pse ne nuk i kemi nda stallat për më pak se 8lop është se ne nuk mundem me i nda stallat me 3 krerë lopë , kur e shohim gjendjen ekonomike e ka të mirë ndërsa bagëtitë i len në gjendje të keqe.

Deri më tash kamë bë 200vizita tek fermerët, gjendja më e keqe është në blegtori.

Për rrugët fushore për 2019 i kemi gjithsej 14km , në Vraniq 1.8 km , Krushicë 500m , Budakovë 1. 2km , Sopijë 1. 4km , Bukosh 700m,Mushtisht 1. 4 km, Dubravë 1.2km ,Bllacë 1km ,Leshan 1km , Suahrekë 1km , Gjinoc 1km , Semetisht 1km dhe Reshtan 1km.

**Ardian Shala** Pyetja ka qenë a keni bo shpallje apo njoftim publik , si ka shkuar forma , cilat kanë qenë kriteret për rrugë fushore ?

**Xhevxhet GASHI-**Na vinë kërkesat dhe në bazë të kërkesave dhe bashkëpunim me Kryetar të fshatrave marrim vendime për ndarjen e tyre , kritere nuk ka .

**Elmaze Bytyqi-** Edhe unë kamë bë një kërkese për rrugë fushore por nuk kam marrë përgjigjeje.

**Dugagjin Palushi-**Edhe për ne Budakov është bërë një kërkese për një rrugë fushore dhe s’kanë marrë ende përgjgjje .

**Xhevxhet Gashi-**Për Budakovë këtë vit i kemi nda 1.2 km .

**Leonard Shala-**Kërkese për drejtorin e Bujqësisë , a mundet dhe a ka kapacitete drejtoria që me e bë një raport të gjitha donacioneve që janë dhënë të investimeve që i ka bë kjo drejtori në 10vjeqarin e fundit në mënyrë që ne më pas një pasqyre më të qartë se ka kanë shkua investimet , a kanë shkuar në destinim të duhur dhe me pas një pasqyrë më të qartë për të ardhmen se ka duhet me i përcjell mjetet që janë investime janë jo të pakta në drejtori , nëse nuk ka mundësi me bo këtë raport është mirë me formua një komision prej Asamblesë Komunale që merret ,me këtë punë .

Pyetjen e dytë e kamë për Kryesuesi , pyetja ka rrjedh prej debatit të organizuar me qytetarë ne Suharekë , po kamë dëshirë me dit kur keni me pas një inicim te procedurës për çështjen e lokacionit të varrezave ?dhe

Pyetja e tretë –du më ngrit çështjen e laptopeve që është bërë tem nëpër rrjetet sociale , me sa e di unë Kryesues ka pas një dakordim të grupeve parlamentare per blerjen e Laptopave , kërkesa ka ardhur nga ekzekutivit me arsyetimin që me iu ik shpenzimeve të shperndarejs se materialit dhe të printimit të kopjeve fizike , nuk është në rregull këtë çështje me bë fontanë dëshirash , dhe unë kërkoj nëse nuk qenkan të nevojshëm ata laptop për këtë asamble komunale , ndaleni procedurën por nëse janë të nevojshëm me bo një lloj kontrate që ato laptop janë të Asamblesë po assesi me bo lloj fushate me to.

**Xhevxhet Gashi-**Për2108 i kam të gjitha shpenzimet janë krye nga kjo drejtori, për vitet e kaluara nuk dëshirojë me u marrë me të kaluarën.

**Kryesuesi-**Sa i perket varrezave ne bashkëpunim me drejtorin e urbanizmit jemi ne procedim dhe se shpejti me u zyrtarizua dhe me filluar.

**Bashkim Ndrecaj-** Replikon Leonardin , Sa i përket çështjes se laptopave me sa e di 2her ke qenë në Asamble Komunale dhe ke marrë laptop dhe ipad , pse nuk del me u deklarua që s’ke nevojë me marrë por e mbanë në shtëpi , unë nuk dua me mbajte në shtëpi dum ë ia dhuruar një Institucionit qysh gjendem unë është problem i imi , ti pe bon politike këtë punë unë jo , ju i keni marrë laptopet po i mbani nëpër shtëpia , po i shfrytëzojnë të tjerët , ajo është me e keqe se ajo çka unë do ta bëj.

E dyta për drejtorin e Bujqësisë , për rrugë fushore drejtor i përmende disa fshatra Maqiteven dhe Shiroken se ke përmend , në debat publik që kemi mbajte në Maqitevë ka qenë kërkesë e banoreve kanë kërkua për hapjen e një rrugës fushore që është 1, 2km dhe i keni premtua që keni me ia rregulluar sepse me të vërtet është e bllokuar .

Për drejtorin e Arsimit për nyje sanitare në shkollën fillore 17Shkurti në Shirokë , me të vërtet janë në gjendje të keqe po ashtu dhe rryma brenda objektit të shkollës nuk është mirë , kërkoj me nda një fond për sanimin e kulmit sepse po pikë kur po ka shi.

**Leonard Shala-** Replikon parafolësit ,unë pata një kërkesë konkrete që e ceka me emër , unë kam qenë 1legjislatur në Asamblenë Komunale sic the ti ,Ipad e ka inicu partia jote që unë personalisht kamë dhënë mendim kundër por ka vendos shumica është vendos dhe e kam pranuar atë ipad që e kam shfrytëzua për punë të mia si Asambleistë.

**Dardan Berisha**-Kamë 2 pyetje për drejtoreshën e Urbanzimit , a po dihet fakti i objektit që ka qenë dhe shqetësim i imi dhe disa asmamblesitave disa seanca më herët , dmth objekti që është të pazari javor , çka do të behët me atë objekt a do të rrënohet apo do të lihet në qat formë siç është? dhe

Pyetja tjetër , A ka leje ndërtimi Hotel Lami që është duke u ndërtua tash?

**Kryetari-**Nuk kemi nevojë me rrënua objekt i cili ka me hy në funksion për çështje të interesave të Komunë sonë , shumë shpejt do ta adaptojmë do ta përdorim si shtëpi të kulturës , dhe këtë vit do ta organizojmë manifestimin e 13qeshorit aty .

Sa i përket objektit të Hotel lami , jemi duke punuar me planin zhvillimor kemi probleme te hartat zonale dhe qysh janë ndërtua që 20vite ndërtohet edhe ai , aty ku kem mundësi me ndal kemi me ndal aty ku nuk kemi mundësi nuk e ndalim , deri sa janë ndërtuar qindra objekte le të nderohet edhe ky në këtë formë .

**Dardan Berisha-**A ka leje a nuk ka ?

**Kryetari** –Nuk ka leje **.**

**Dardan Berisha-** Deshta me replikua sepse nuk thash që me rrënua atë objekt por vetëm thash çka do të bëhet me atë objekt , mos i jep komutacion tjetër.

**Nexhat Ramadani-**Në Leshan është bërë Ndriqimi publik mirëpo një segment në hyrje nga Topliqani që 10ditë nuk është duke punuar, dhe kamë pa që keni parapa me ndërtua një fushë të sportit në Leshan , kështu që e kamë sugjerua që të mendohet mirë ky projekt për shkak që nëse behët fushë e sportit aty është një sipërfaqe shumë e vogël , është e vetmja hapësirë e mirë e Leshanit ku njerëzit munden me pushu , kështu që në konsultim edhe me të tjerë që aty të baht një projekt i cili vërtet shërben për relaks dhe për me pushu njerëz , këtë si sugjerim pe bëj si qytetar edhe në emër të tjerëve në fshat.

**Kryetari-**Kemi probleme dhe në fshatra tjer për Ndriqim , është duke i prek dikush , nuk është bërë pranimi teknik ende.

Sa i përket fushës se sportit thirri kryesinë e fshatit bisedoni dhe vendosni se çka po doni me bo , qysh ta merrni vendimin ne e zbatojmë.

**Alban Berisha-**Kryesues çështjen e laptopave po të lus edhe një herë me bo një deklaratë që ato që po i thua këtu thuaje me një Media dhe le të mbyllet kjo temë.

Kryetar , puna e qeneve endacak e dimë që ka shumë barriera me i eliminua ata mirëpo kisha kërkua nga ti me shikuar mundësin tek e fundit nëse e ka një kosto të lart për ndërtimin e një strehimore me shikuar një punë të partneritetit publiko-privat ndoshta thjesht me participim me arrit me bo diçka që të zgjidhet ky problem sepse po shohim që nëpër shkolla fëmijët po duhet me i dërgua prindërit me vetura mendoj që arsye kryesore janë qenët endacak.

Kërkojmë me gjet një mundësi për eliminimin e tyre.

Çështje tjetër për Drejtorin e Bujqësisë dhe Drejtoreshën e inspektoratit , tash në pranverë shitën fara të ndryshme për mbjellje , a keni inspektua barnatoret qe i shesin këto fara a i plotësojnë kushtet sepse e kam vërejt shumë shpesh që fara shitet bashkë me helmet kimike ,a lejohet me qenë bashkë këto dy lloje.

**Kryetari-**Sa i përket qeneve endacak , edhe mu më pengon kjo çështje por ne i kemi nda 15mijë euro dhe besoj që shumë shpejt do të mundohemi me bo diçka rreth kësaj.

**Elmaze Bytyqi -**Pronat të cilat janë dhënë në shfrytëzim afatgjatë nga Asambleja e kaluar , kompanitë të cilat nuk i kan plotësuar kriteret sipas kontratës , a është formuar ndonjë komision për marrjen e pronave dhe t’u jepen kompanive që kanë interes për zhvillimin e bizneseve?

**Kryetari-**Po është formuar një komision është tu e bo vlerësimin , vazhdimisht është teren , një pronë veç e kemi marrë që i është nda në mandatin e kaluar.

**Jehona Lumi-**Barnatoret bujqësore nuk kanë drejt me i shit farërat dhe helmet kimikale në një vend , ne do ti kontrollojmë në coftë se hasim në to normal që do të marrim masa.

**Laureta Tafaj-**Desha me pyet Kryetarin që si ka mundësi që tenderi për teknik të bardh t’i jepet një qendre të mobilieve dhe si ka mundësi që keni për televizor por me performancë të ndryshme kurse i keni pranuar me përformancë krejtësisht tjetër kjo është në QKMF dhe në çerdhen Fluturat.

Dhe një kërkesë për Drejtorin e inspektoratit , të merret vendim nëse mundet që supermarketet e mëdha të mos punojnë ditën e diel.

**Kryetari**-Kërkoje me shkrim nga drejtoresha e shëndetësisë dhe nga drejtori i QKMF-së , të japin informacionet e kërkuara.

**Laureta Tafaj-**Në çerdhen Fluturat është dërgua frigorifer dhe shporet elektrik ndërsa në QKMF janë dërgua 10 televizor dhe kam pyet drejtorin e QKMF më ka thënë që nuk janë vendos ende televizorët janë në depo, pse nuk janë vendos dhe kompania ka kërkua ekstra çmim për me i vendos , kurse në kontratë shkruan që kompania i ka marrë plus nga 5euro për me i vendos televizorët dhe nuk i ka vendos .

**Kryetari-**Do të kërkoj informatë më shkrim zyrtarisht dhe në seancën e radhës do të jap përgjigje.

**Jehona Lumi-**Sa i përket çështjes së ndaljes së punës gjatë ditës së diel për supermarektet , është kompetencë e inspektorve Komunal që ne Inspektor Komunal nuk kemi, por mundësh me bo kërkesë tek inspektoret Regjional .

**Avni Bytyqii-**Ligji për tregëtin e brendshme i jep kompetenenc dhe autoritet Komunës që ta përcakton orarin , fillimin dhe mbarimin e orarit të punës për subjektet afariste private , është një rregullore që është miratuar në këtë kuvend që e përcakton fillimin dhe mbarimin e orarin të punës pse nuk zbatohet nuk kam informacione , drejtoria e inspeksionit mundet me u bazu në atë rregullore dhe me filluar me i ndal ato subjekte që punojnë gjatë vikendit.

**Laureta Tafaj-**përshembull te ndalen supërmarektet e mëdha që janë në Komunën tonë dhe me iu dhënë mundësi supermarketeve të vogla me fitu edhe ata , a ka mundësi inspektorati me intervenua apo jo ?

**Avni Bytyqi-**Jep përgjgijje.

**Përfundoi:14:32**

**Proces mbajtësja:**

**Dorarta Shabani**